b'\n_START_ARTICLE_\nKulttuurintutkimus\n_START_PARAGRAPH_\nKulttuurintutkimus on monitieteist\xc3\xa4 ja ensisijaisesti l\xc3\xa4nsimaisen nykykulttuurin tutkimukseen keskittyv\xc3\xa4\xc3\xa4 humanistis-yhteiskuntatieteellist\xc3\xa4 tutkimusta. Siin\xc3\xa4 on juonteita muun muassa sosiologiasta, kirjallisuustieteest\xc3\xa4, mediatutkimuksesta, elokuvateoriasta, naistutkimuksesta, filosofiasta ja taidehistoriasta._NEWLINE_Kulttuurintutkimus k\xc3\xa4ytt\xc3\xa4\xc3\xa4 oppialarajat ylitt\xc3\xa4vi\xc3\xa4 teorioita ja metodeja. Tutkimuksen kohteena ovat monentyyppiset kulttuuriset k\xc3\xa4yt\xc3\xa4nn\xc3\xb6t (post)modernissa globaalistuvassa maailmassa: niin erilaiset kulttuuriset tekstit kuin jokap\xc3\xa4iv\xc3\xa4isen el\xc3\xa4m\xc3\xa4n eri puolet, yht\xc3\xa4 hyvin sek\xc3\xa4 omat kuin vieraatkin kulttuurit ja taiteet. Er\xc3\xa4s keskeinen tutkimuskohde ovat erilaiset alakulttuurit. Kulttuurintutkimukselle on tyypillist\xc3\xa4 kehitt\xc3\xa4\xc3\xa4 kriittisi\xc3\xa4 v\xc3\xa4lineit\xc3\xa4 suhteessa kulttuurin tarkasteluun, valtaan, merkitysten tuottamiseen ja levitt\xc3\xa4miseen. Lis\xc3\xa4ksi kiinnitet\xc3\xa4\xc3\xa4n huomiota itsereflektioon ja -kriittisyyteen sek\xc3\xa4 uusien, innovatiivisten kysymysten esitt\xc3\xa4miseen. Kulttuurintutkimus sis\xc3\xa4lt\xc3\xa4\xc3\xa4kin my\xc3\xb6s tieteenfilosofisia juonteita ja tieteen kritiikki\xc3\xa4.'